Št.: 275-4/2019-7

**NAVODILA PONUDNIKOM**

1. **PODATKI O NAROČNIKU IN POSTOPKU**

|  |  |
| --- | --- |
| **Naročnik** | **Splošna bolnišnica "dr. Franca Derganca" Nova Gorica**  **Ulica padlih borcev 13A**  **5290 Šempeter pri Gorici** |
| **Oznaka javnega naročila** | 275-4/2019 |
| **Predmet javnega naročila** | **Mizarske storitve** |
| **Postopek** | Postopek naročila male vrednosti z okvirnim sporazumom |
| **Podlaga (člen) po Zakonu o javnem naročanju**  (Uradni list RS, št. 91/2015 s spremembami in dopolnitvami; v nadaljevanju ZJN-3) | 47. in 48. člen |
| **Opis (potek) postopka in trajanje naročila** | Predmet javnega naročila je sklenitev okvirnih sporazumov za izvajanje mizarskih storitev za obdobje 2-eh let in sicer:  a) dobava in robljenje iverala z ABS trakom (Količine so opredeljene v 3000 dolžinskih metrih ABS traku. Predvidena količina iverala v razrezu in končni obdelavi je ca. 600 m2)  ter  b) dobava in robljenje delovnih pultov za ABS trakom (količine so opredeljene v 500 dolžinskih metrih ABS traku. Predvidena količina delovnih pultov v razrezu in končni obdelavi je cca 110m2).  Naročnik bo s ponudnikom, ki bo ponudil najnižjo skupno okvirno ponudbeno vrednost sklenil okvirni sporazum.  Vrednost je izračunana na podlagi cen iz informativne raziskave tržišča in z upoštevanjem okvirnih količin razpisanih storitev za predlagano obdobje veljavnosti JN. |

1. **PREDMET JAVNEGA NAROČILA**

|  |  |
| --- | --- |
| **Vrsta** | Blago |
| **Delitev naročila** | Naročilo je celovito. |
| **Opis in zahteve naročnika** | **Strokovne in splošne:a) Robljenje iverala z ABS trakom.**  Ponudnik mora v okviru razpisane storitve naročniku dobaviti dvostransko oplemeniteno iveral ploščo robljeno z ABS trakom.  Nanos ABS robnega traku mora biti na fino obrezani (nepoškodovan) iveral. Robni trak je debeline 1,5 – 2 mm mora biti v barvi odtenka iverala. Debeline iverala 18-19 mm, dvostransko oplemeniten. Elementi obdelani z ABS robnimi trakovi se morajo odlikovati z visoko trdoto, udarno žilavostjo, vodoodpornostjo in površinsko obstojnostjo.  Iveral zaključen z ABS robnim trakom (akrilonitril-butadien-stiren) bo naročnik uporabljal za elemente notranjega pohištva, kuhinjskih vratic, miznih plošč in druge notranje opreme, elementi morajo omogočati izdelavo kvalitetnega pohištva.  Velikost kosov elementov notranjega pohištva je različna, vrata omar, stranice omar, vrata omaric, stranice omaric, police omar, police omaric.  Standardi: Surove iverne plošče morajo ustrezati standardom in sistemom kakovosti Standard SIST EN 312; SIST EN 310 Upogibna trdnost; SIST EN 319 Razslojna trdnost., barvni odtenek oplemenitenega iverala skladno z dogovorom naročnika pri vsakokratnem naročilu glede na razpoložljivo barvno lestvico izbranega izvajalca, barva iverala ne sme vplivati na ceno storitve. Število razpoložljivih barvnih odtenkov ne vpliva na izbor izvajalca.  **b) Robljenje delovnih pultov z ABS trakom.**  Delovni pulti so namenjeni za izdelavo delovnih površin v kuhinjah, sobah, igralnicah, mize.  Ponudnik mora v okviru razpisane storitve naročniku dobaviti dvostransko oplemeniteni delovni pult robljeno z ABS trakom. Zgornja in spodnja površina delovne plošče imata nanos laminata, ki je na ploščo nalepljen. Laminat mora biti zelo odporen na zunanje dejavnike (udarci, praske, kemikalije, voda, toplota,…).  Stranice (vse štiri stranice) delovne plošče so oblepljene z robljene z ABS trakom. Nanos ABS robnega traku mora biti na fino obrezani (nepoškodovani) delovni pult. Robni trak je debeline 1,5 – 2 mm mora biti v barvi odtenka delovnega pulta.  Velikost kosov elementov delovnih pultov je različna, dimenzije:  Standardna dimenzija/dolžina delovnih pultov: po naročilu, vendar največ do 4000 mm.  Širina delovnih pultov: 600 mm oz. 900 mm oz. po naročilu.  Debelina delovnih pultov: 40 mm.  Standardi: Kvaliteta plošče zadostuje standardom EN 312, E1-P2 (V20).  Mehanske lastnosti: Teža po volumnu: cca. 680 kg/m³.  Rok dobave: v 20 dneh od prejema naročila. Dobava naročenih izdelkov fco centralno skladišče naročnika.  Garancija na dobavljeno blago 6 mesecev  BISTVENE ZAHTEVE:  a)Ponudnik zagotavlja:  1. da bo razpisane storitve izvajal skladno s standardi in tehničnimi predpisi stroke;  2. odzivni čas za izvedbo naročene storitve 10 dni od prejema naročila ( ponudnik prevzame material za obdelavo na sedežu naročnika vsak delavnik med 7,00 in 14,00 uro);  3. da bo reklamacije reševal po opozorilu naročnika, najkasneje v 10-ih dneh;  4. na izvedeno storitev najmanj 6-mesečno garancijo.  5. 15% popust na vse preostale mizarske storitve po veljavnem ceniku izvajalca za obdobje veljavnosti okvirnega sporazuma v primeru, če bo naročnik eventuelno potreboval tudi kakšno od preostalih storitev, ki niso izrecno zapisane kot predmet javnega naročila.  b) Ponudnik zagotavlja:  - da bo razpisane storitve izvajal skladno s standardi in tehničnimi predpisi stroke;  - odzivni čas za izvedbo naročene storitve 20 dni od prejema naročila (ponudnik prevzame material za obdelavo na sedežu naročnika vsak delavnik med 7,00 in 14,00 uro);  - da bo reklamacije reševal po opozorilu naročnika, najkasneje v 10-ih dneh;  - na izvedeno storitev najmanj 6-mesečno garancijo.  - 15% popust na vse preostale mizarske storitve po veljavnem ceniku izvajalca za obdobje veljavnosti okvirnega sporazuma v primeru, če bo naročnik eventuelno potreboval tudi kakšno od preostalih storitev, ki niso izrecno zapisane kot predmet javnega naročila. |
| **Način** | Količine, kot so zapisane v tem povabilu so okvirne in so izražene glede na izvedene storitve v preteklem obdobju. Naročnik ugotavlja, da po obsegu in časovno ne more vnaprej natančno določiti potreb po izvedbi storitev, ki so predmet tega sporazuma in bo storitve časovno in količinsko naročal glede na dejanske potrebe. Naročnik nikakor ni zavezan k naročilu določenih količin po tem okvirnem sporazumu. Naročnik pa se bo z okvirnim sporazumom zavezal, da bo v primeru, če bo naročal storitve, ki so predmet okvirnega sporazuma, le te naročal po cenah in po pogojih, kot je to navedeno okvirnem sporazumu.  Cene iz ponudbe so fiksne za obdobje 2-eh let od sklenitve okvirnega sporazuma in veljajo fco sedež naročnika – centralno skladišče.  Sprememba cene je možna v skladu s 1. in 2. točko 6. člena Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št. 1/04), oz. po predpisu, ki ta pravilnik nadomešča. Stranki sporazuma kot podlago za valorizacijo uporabita indeks cen življenjskih potrebščin. |
| **Lokacija dobave** | Splošna bolnišnica »Dr.Franca Derganca« Nova Gorica, Ul. Padlih borcev 13a, 5290 Šempeter pri Gorici- fco centralno skladišče razloženo (ura dostave med 7,30 in 14,30 vsak delavnik). |

1. **DOKUMENTACIJA V ZVEZI Z ODDAJO JAVNEGA NAROČILA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Razpisno dokumentacijo v zvezi z oddajo javnega naročila sestavljajo spodaj navedeni obrazci** | | | | | | | |
| 1. ePRO – Navodila ponudnikom; 2. obrazec: vzorec pogodbe/okvirnega sporazuma; 3. ePRO – IzjavaNMV; 4. ePRO – Izjava/podatki o udeležbi fizičnih in pravnih oseb v lastništvu ponudnika; 5. Menična izjava za zavarovanje dobre izvedbe pogodbenih obveznosti s pooblastilom za izpolnitev – vzorec;   7. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila. | | | | | | | |
| **Pridobitev dokumentacije v zvezi z oddajo javnega naročila** | | | | | | | |
| Dokumentacija v zvezi z oddajo javnega naročila je na voljo na internetnem naslovu: | | | | Cena in način plačila | | | |
| <http://www.bolnisnica-go.si/jn> | | | | Dokumentacija je na voljo brezplačno. | | | |
| **Dodatna pojasnila** | | | | | | | |
| Kontaktni podatki za dodatna pojasnila | | | Ponudniki lahko zastavljajo vprašanja preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila.  Naročnik se ne zavezuje, da bo odgovarjal na vprašanja, ki ne bodo zastavljena na zgornji način.  Naročnik ni odgovoren za pojasnila, razlage, dodatke, ki so bila prevzemnikom RD dana v ustni obliki. Kakršnekoli dodatne razlage, dopolnila, podatki ali pojasnila, ki niso bila izdana v obliki pojasnila oz. dopolnitve, ne obvezujejo naročnika. | | | | |
| Rok za postavitev vprašanj | | | **10.06.2019 do 12:00**  Naročnik bo na vprašanja odgovoril najkasneje do 12.06.2019 do 14:00 preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila. | | | | |
| Ogled | NE | DA | Kontaktni podatki za predhodno najavo | | Lokacija ogleda | Predmet ogleda |
| ✓ |  |  | |  |  | |

1. **PONUDBA**

|  |
| --- |
| **Ponudba mora vsebovati vse spodaj naštete ustrezno izpolnjene obrazce in ostale zahtevane dokumente** |
| 1. Izpolnjen obrazec: **vzorec pogodbe/okvirnega sporazuma (preko sistema eJN skeniranega v pdf. Obliki predloži v razdelek »Druge priloge«)**; 2. **Predračun** – izpolnjen, podpisan in žigosan **(preko sistema eJN skeniranega v pdf. Obliki predloži v razdelek »Predračun«**; 3. izpolnjen **obrazec ePRO – Izjava/podatki o udeležbi fizičnih in pravnih oseb v lastništvu ponudnika (preko sistema eJN skeniranega v pdf. Obliki predloži v razdelek »Druge priloge«);** 4. izpolnjen, podpisan in žigosan **obrazec ePRO – IzjavaNMV (preko sistema eJN skeniranega v pdf. Obliki predloži v razdelek »Druge priloge«).** 5. **Katlog laminatnih plošč (preko sistema eJN skeniranega v pdf. Obliki predloži v razdelek »Druge priloge«).** 6. **veljavni cenik izvajalca za mizarske storitve, ki jih izvaja in ki niso vključene kot predmet javnega naročila (preko sistema eJN skeniranega v pdf. Obliki predloži v razdelek »Druge priloge«).** 7. **Katalog oz. barvne lestvice razpoložljivih barv iveralov (preko sistema eJN skeniranega v pdf. Obliki predloži v razdelek »Druge priloge«)**   Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov.  Šteje se, da je kakršnokoli obvestilo v zvezi s predmetnim javnim naročilom pravilno naslovljeno na ponudnika, če je bilo poslano na naslov/elektronski naslov naveden v obrazcu ePRO – Izjava (točka 1.2 Kontaktna oseba) oz. dokumentu ESPD (Del II: informacije glede gospodarskega subjekta – A. Informacije o gospodarskem subjektu). V primeru partnerske ponudbe se uporabijo kontaktni podatki poslovodečega partnerja.  Izbrani ponudnik mora po prejemu pogodbe v podpis le-to podpisano vrniti naročniku najkasneje v treh delovnih dneh (vključno s priloženim finančnim zavarovanjem za dobro izvedbo posla). V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok. |

1. **VELJAVNOST PONUDBE, JEZIK, OBLIKA, VARIANTE IN OPCIJE**

|  |  |  |  |  |
| --- | --- | --- | --- | --- |
| Rok veljavnosti ponudbe | Tri mesece od roka za prejem ponudbe, kar ponudniki potrdijo z podpisom **obrazca ePRO – IzjavaNMV** | | | |
| Jezik ponudbe | Ponudba mora biti pripravljena v slovenskem jeziku, prav tako vse priloge. | | | |
| Oblika ponudbe | Ponudba mora biti predložena v elektronski obliki v formatih obrazcev, ki jih je v dokumentaciji dal naročnik ali izpolnjenih ročno in poskeniranih v formatu PDF ter oddanih na portalu e-JN pri objavi tega javnega naročila. | | | |
| Stroški ponudbe | Ponudnik nosi vse stroške, povezane s pripravo in predložitvijo ponudbe. | | | |
| Variantne ponudbe | niso dovoljene | so dovoljene | posebni pogoji |
| ✓ |  |  |
| Opcije | niso dovoljene | so dovoljene | posebni pogoji |
| ✓ |  |  |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V 7. točki (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj.  Pogodbo o izvedbi predmeta javnega naročila (partnersko pogodbo), predloži ponudnik, kateremu se odda javno naročilo. V pogodbi se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti. | | | |
| Nastopanje s podizvajalci | Je predvideno.  Glavni izvajalec, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci.  Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih navede v svoji ponudbi.  V kolikor namerava gospodarski subjekt oddati v podizvajanje določen delež (odstotek) javnega naročila in za izvedbo tega dela uporabljati podizvajalčeve zmogljivosti, mora za te podizvajalce izpolniti ločen **obrazec ePRO – Izjava.** | | |

1. **PREDLOŽITEV PONUDB IN JAVNO ODPIRANJE**

|  |  |
| --- | --- |
| **Predložitev ponudb** | |
| Rok za prejem ponudb | Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) **najkasneje do** **19.06.2019***/datumski rok za predložitev ponudb/* **do 12:00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. |
| Vložišče | Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).  Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.  Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.  Dostop do povezave za oddajo elektronske ponudbe v tem postopku javnega naročila je na naslednji povezavi: **https://ejn.gov.si/ponudba/pages/aktualno/aktualno\_javno\_narocilo\_podrobno.xhtml?zadevaId=9982.** |
| Spremembe in umik ponudb | Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.  Po preteku roka za predložitev ponudb ponudbe ne bo več mogoče oddati. |
| **Javno odpiranje ponudb** | |
| Čas | Lokacija |
| Neposredno po izteku roka za predložitev ponudb | Odpiranje ponudb bo potekalo avtomatično v informacijskem sistemu e-JN na spletnem naslovu https://ejn.gov.si/eJN2.  Odpiranje poteka tako, da informacijski sistem e-JN samodejno dne 19.06.2019 ob 12,01 uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«. |

1. **PREVERJANJE SPOSOBNOSTI**

**Gospodarski subjekt potrdi izpolnjevanje pogojev s predložitvijo izpolnjenega, podpisanega in žigosanega obrazca ePRO – IzjavaNMV.**

**Izpolnjevanje pogojev naročnik preveri pred izdajo odločitve na način, da ponudnika pozove k predložitvi ustreznih dokazil skladno s 47., 77. in 78. členom ZJN-3.**

|  |
| --- |
| **RAZLOGI ZA IZKLJUČITEV** |
| **A: Razlogi, povezani s kazenskimi obsodbami** |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, ki so opredeljena v prvem odstavku 75. člena ZJN-3.   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **B: Razlogi, povezani s plačilom davkov ali prispevkov za socialno varnost** |
| 1. Gospodarski subjekt zagotavlja, da:  * na dan oddaje ponudbe ali prijave, v skladu s predpisi države, v kateri ima sedež ali predpisi države naročnika, nima 50 EUR ali več neplačanih zapadlih obveznosti v zvezi z obveznimi dajatvami ali drugimi denarnimi nedavčnimi obveznostmi v skladu z zakonom, ki ureja finančno upravo;   + ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let od dne oddaje ponudbe ali prijave.   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **C: Razlogi, povezani z insolventnostjo, nasprotjem interesov ali kršitvijo poklicnih pravil** |
| 1. Gospodarski subjekt zagotavlja, da:    * ne krši obveznosti iz drugega odstavka 3. člena ZJN-3 (obveznosti na področju okoljskega, socialnega in delovnega prava);    * se nad gospodarskim subjektom ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, postopek likvidacije po zakonu, ki ureja gospodarske družbe, njegova sredstva ali poslovanje ne upravlja upravitelj ali sodišče, njegove poslovne dejavnosti niso začasno ustavljene, v skladu s predpisi druge države se nad njim ni začel postopek in ni nastal položaj z enakimi pravnimi posledicami;    * ni zagrešil hujšo kršitev poklicnih pravil, zaradi česar je omajana njegova integriteta;    * se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije;   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **D: Nacionalni razlogi za izključitev** |
| 1. *Nacionalna določba – evidenca z negativnimi referencami*   Gospodarski subjekt na dan, ko poteče rok za oddajo ponudb ali prijav, ni uvrščen v evidenco gospodarskih subjektov z negativnimi referencami iz 110. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| *2. Nacionalna določba – prekršek v zvezi s plačili za delo*  Gospodarskemu subjektu v zadnjih treh letih pred potekom roka za oddajo ponudb, ni bila s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **POGOJI ZA SODELOVANJE** |
| **A: Ustreznost** |
| *2. Vpis v poslovni register*  Gospodarski subjekt je registriran za opravljanje dejavnosti, ki je predmet tega javnega naročila.  (gospodarski subjekt mora izpolnjevati pogoj za svoj del posla) |
| **C: Tehnična in strokovna sposobnost** |
| *- da izpolnjuje vse zahteve naročnika;* |
| *- da mu v preteklih petih letih na kateri koli način ni bila dokazana huda strokovna napaka, na področju, ki je povezano z njegovim poslovanjem;* |
| *- da lahko naročnik v primeru, če bi nastale razmere, ki bi lahko bistvene vplivale na predmet okvirnega sporazuma/pogodbe, okvirni sporazum/pogodbo razveže;* |
| *- plačilo v 60-ih dneh od dneva prejema računa, ki ga bo izbrani ponudnik izstavil 1x mesečno za storitve opravljene v preteklem mesecu.* |
| - da bo ob primeru izbora naročniku izročil zahtevano finančno zavarovanje za dobro izvedbo pogodbenih obveznosti, kot opredeljeno v vzorcu okvirnega sporazuma in na obrazcu ePRO\_menicna\_izjava\_.., ki je sestavni del razpisne dokumentacije. |

1. **OCENJEVANJE PONUDB**

|  |  |
| --- | --- |
| **Naročnik bo izbral ekonomsko najugodnejšo ponudbo v skladu s spodaj navedenimi merili** | |
| Merilo za izbiro ponudnika | Naročnik bo za obdobje veljavnosti okvirnega sporazuma oddal naročilo ponudniku, ki bo ponudil najnižjo skupno okvirno ponudbeno vrednost kot izhaja iz obrazca Predračun. |
| Pravilo v primeru enakovrednih ponudb | Prej oddana ponudba v sistemu e-JN. |

1. **PRAVNO VARSTVO**

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X;

IBAN:SI56011001000358802 - taksa za postopek revizije javnega naročanja.

Zahtevek za revizijo mora biti vložen pri /vpiše se naziv in naslov

naročnika/, in sicer neposredno na tem naslovu ali po pošti priporočeno s povratnico /če ima naročnik na voljo informacijski sistem za sprejem elektronskih vlog, v skladu z zakonom, ki ureja elektronsko poslovanje in elektronski podpis, se doda/: ali v elektronski obliki, če je podpisan z varnim elektronskim podpisom, overjenim s kvalificiranim potrdilom.

|  |  |
| --- | --- |
|  | **Zastopnik / pooblaščenec naročnika** |
|  | Stanislav Rijavec,univ.dipl.inž.str. |

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)